**Fordilla suorituskykyisten autojen juhlaa Geneven autonäyttelyssä – Focus RS ensi kertaa yleisön edessä ja Ford GT -superauto Euroopan ensiesittelyssä**

* Ford esittelee täysin uudet Focus RS:n ja Ford GT -superauton Geneven autonäyttelyssä; kyseessä on kaksi suorituskykyistä autoa, jotka on suunnitellut globaali Ford Performance   
  -tiimi
* Focus RS tekee maailmanlaajuisen autonäyttelydebyyttinsä ja esittelee uraauurtavan Ford Performance -nelivedon dynaamisella kaarreajon hallintajärjestelmällä
* Ensimmäinen RS-malli, jossa on Drive Mode -ajoasetukset (myös alan ensimmäinen Drift Mode -toiminto) ja liikkeellelähdön hallinta (Launch Control) -toiminto; autossa on tehoja yli 320 hevosvoimaa, tähän asti tehokkaimmat RS-jarrut ja ilmavirran nostetta vähentävä zero-lift-aerodynamiikka
* Euroopassa ensi kertaa esiteltävä täysin uusi Ford GT -superauto asettaa uudet standardit Fordin innovaatioille suorituskyvyllään, hiilikuitukorillaan, aktiivisella aerodynamiikallaan ja kahdella turboahtimella varustetulla EcoBoost-moottorillaan
* F1-legenda Johnny Herbertin paljastamat autot ovat osa Fordin suorituskyvyn uutta aikakautta; yhtiö tuo markkinoille 12 uutta suorituskykyistä ajoneuvoa maailmanlaajuisesti vuoteen 2020 mennessä
* Fordin suorituskykyisten autojen mallistosta on Genevessä esillä myös uusi Focus ST, jonka saa nyt ensimmäistä kertaa myös dieselmoottorilla. Esittelyssä on myös laajalti kehuttu Fiesta ST.
* Lisäksi Ford esittelee täysin uuden, 1.0-litraisella EcoBoost-moottorilla varustetun Fiesta R2   
  -ralliauton sekä yksipaikkaisen MSA Formula -kilpa-auton, joka on maineikkaan Formula Fordin -kilpa-auton seuraaja

**HELSINKI, 3.3.2015** – Ford esitteli tänään Geneven autonäyttelyssä kaikkien aikojen teknologisesti kehittyneimmän suorituskykyisten autojen mallistonsa, mukaan lukien täysin uuden, suorituskykyisen Ford Focus RS:n sekä täysin uuden Ford GT -superauton, joka esiteltiin ensi kertaa Euroopassa.

F1-legenda Johnny Herbert paljasti nämä uudet mallit, jotka liittyivät Focus ST:n, kehutun Fiesta ST:n sekä täysin uuden Ford Mustangin seuraan Fordin esittelylavalla. Focus ST on ensi kertaa saatavilla nyt myös suorituskykyisellä dieselmoottorilla.

”Fordin suorituskykyisten autojen valikoima Genevessä ulottuu kompaktista viistoperästä aina superautoon. Kun tulossa on yhteensä 12 mallia vuoteen 2020 mennessä, luvassa on todellinen klassikkojen aikakausi autoilun ystäville”, sanoi Jim Farley (Ford Motor Company Executive Vice President and President Europe, Middle East and Africa). ”Fordilla tunnemme suurta intohimoa suorituskykyisiä autoja kohtaan ja siksi missiomme on tuoda näitä autoja mahdollisimman monien ulottuville.”

”Fordilta on tulossa myös muita jännittäviä uusia tuotteita, jotka tekevät meistä entistä houkuttelevamman vaihtoehdon. Näitä ovat muun muassa täysin uusi Ford Edge -katumaasturi ja Vignale, joka on auton ja asiakaskokemuksen kätevä yhdistelmä”, Farley lisäsi.

Kolmannen sukupolven suorituskykyisessä Focus RS:ssä on innovatiivinen Ford Performance   
-neliveto. Malli on myös ensimmäinen RS, jossa voi itse valita ajotyylin asetuksen (muukaan lukien Drift Mode ensimmäistä kertaa alalla). Uutta on myös liikkeellelähdön hallinta (Launch Control) -ominaisuus. Täysin uusi Ford GT -superauto asettaa puolestaan uudet standardit Fordin innovaatioille suorituskyvyllään, keveydellään, aerodynamiikallaan ja EcoBoost-teknologiallaan.

Molemmat mallit on kehitetty uuden Ford Perfomance -tiimin toimesta, joka on perustettu yhdistämällä Ford SVT-, Team RS- ja Ford Racing -tiimit. Ford Performance -tiimi toimii innovaatio- ja testilaboratoriona ainutlaatuisille ja suorituskykyisille ajoneuvoille, osille ja tarvikkeille. Tiimi on sitoutunut tuomaan markkinoille 12 uutta suorituskykyistä ajoneuvoa vuoteen 2020 mennessä ja näin kasvattamaan Ford Motor Companyn maineikasta historiaa suorituskykyisten autojen keskuudessa.

Lisäksi Genevessä on ensiesittelyssä kaksi täysin uutta EcoBoost-moottorilla varustettua Fordin kilpa-ajoneuvoa, jotka nähdään jo ensi kertaa kilparadoilla tänä vuonna. Palkitulla 1.0-litraisella Ford EcoBoost -moottorilla varustettu, siviilimalliseen Fiestaan perustuvan Ford Fiesta R2 -ralliauton on tarkoitus olla ensimmäinen 1.0-litrainen tyyppihyväksytty ajoneuvo kilpaluokassaan. Varta vasten yksipaikkaiseksi rakennettu MSA Formula -kilpa-auto on puolestaan menestyksekkään Formula Ford -ajoneuvon luonnollinen kehitysaskel.

**Täysin uusi Focus RS**

Täysin uudessa Focus RS:ssä on Ford Performance -neliveto dynaamisella kaarreajon hallintajärjestelmällä, joka ohjaa jopa 70 prosenttia väännöstä taka-akseliin ja parantaa ajoneuvon käsiteltävyyttä, pitoa ja kaarrenopeutta. Valittavana olevat Normal, Sport tai Track -ajotyylin asetukset (Drive Modes) tuovat parasta mahdollista suorituskykyä niin normaalissa maantieajossa kuin rataolosuhteissa. Alallaan ensimmäinen laatuaan oleva Drift Mode -ajoasetus auttaa hallituissa yliohjausluisuissa radalla.

Liikkeellelähdön hallinta (Launch Control) tuo parasta mahdollista suorituskykyä starttiviivalle säätämällä ajoneuvon alustan ja voimansiirtojärjestelmät parasta mahdollista kiihtyvyyttä varten, olivat radan olosuhteet millaiset tahansa. Kuljettaja valitsee toiminnon mittariston valikosta, kytkee ykkösvaihteen päälle, painaa kaasun pohjaan ja päästä kytkimen irti. Näin ajoneuvo tarjoaa optimaalisen suorituksen, johon lukeutuu vääntömomentin jakaminen nelivetojärjestelmälle, korkeimman mahdollisen vääntömomentin ylläpitäminen turbotoiminnon avulla, luistonestojärjestelmän sekä iskunvaimentimien asetukset.

Fordin 2.3 litran EcoBoost-moottori tuottaa yli 320 hevosvoiman tehot, minkä vuoksi Focus RS on varustettu tehokkailla, nelimäntäisillä Brembo-jarrusatuloilla sekä 350 millimetrin jäähdytetyillä etujarrulevyillä. Myös ajoneuvon korin muotoilu eliminoi ilmavirran nostavan vaikutuksen ja mahdollistaa optimaalisen käsiteltävyyden ja vakauden suurilla nopeuksilla ajettaessa.

Focus RS on kolmaskymmenes Ford, joka saa kantaa legendaarista RS-logoa ja se seuraa todellisia teknologisia edelläkävijöitä, kuten vuosimallin 1970 16-venttiilistä Escort RS1600:aa, turboahdettua ja aerodynaamista Sierra RS Cosworthia vuodelta 1985 sekä nelivetoista Escort RS Cosworthia vuodelta 1992.

**Ford GT**

Täysin uudessa Ford GT:ssä, Ford Performance -malliston huippuajoneuvossa, on aerodynaaminen hiilikuitukori sekä polttoainetta säästävä kahdella turboahtimella varustettu V6 EcoBoost -moottori. Yhdistelmä saa aikaan yhden parhaista tuotannossa olevien autojen voima-paino-suhteista. Lisäksi ajoneuvo tuo muita innovaatioita, jotka edistävät tulevia Ford-malleja kautta linjan.

Ford GT on huipputehokas superauto, jossa yhdistyvät EcoBoost-moottorin suorituskyky, aerodynamiikka sekä kevyt hiilikuiturakentaminen.

Ford GT:n moottori on kaikkien aikojen suorituskykyisin tuotannossa oleva EcoBoost-moottori, joka tuottaa yli 600 hevosvoiman tehot. Sen parina on seitsemänvaihteinen kaksoiskytkinvaihteisto. Ajoneuvon kiihtyvyyttä, käsiteltävyyttä, jarrutusta, turvallisuutta ja tehokkuutta parantavat edistyneet, kevyet komposiitit, joihin lukeutuu hiilikuidusta valmistettu matkustamo ja runkopaneelit sekä alumiiniset etu- ja takaosan apurungot.

Aktiivisella aerodynamiikalla varustettu, pisaran muotoinen kori minimoi ilmanvastuksen ja painaa autoa tiehen. Ford GT:n huippuedistyneessä alustassa on kilpa-autoille ominainen vääntövarsi sekä jousitus, lisäksi alustan korkeutta voidaan säätää. Ajoneuvossa on myös hiilikuitukeraamiset jarrulevyt. Uusi GT on yksi Fordin kaikkien aikojen harvinaislaatuisimmista ajoneuvoista, kun se aikanaan tulee rajoitettuna eränä myyntiin.

**Uusi Focus ST**

Ford Focus ST:n kaikkien aikojen edistynein versio on nyt tilattavissa kaikkialla Euroopassa. Mallistossa on entistä paremmin käsiteltävää, tasapainoisempaa ja hienostuneempaa ajotuntumaa tuovat viisioviset sekä farmarimallit. Lisäksi nyt ensimmäistä kertaa saatavilla on sekä bensiini- että dieselmoottori.

Auton keulan parempi jäykkyys, täysin uudet etujouset, urheilullisempi iskunvaimennuksen säätö sekä uudelleen kalibroitu EPAS-ohjausjärjestelmä tuovat parasta mahdollista ajodynamiikkaa.

Uusi Ford Focus ST vie päivittäisen ajettavuuden uudelle tasolle esittelemällä 185 hevosvoiman 2.0-litraisen dieselmoottorin, joka tuottaa 400 Nm:n vääntömomentin kierrosnopeudesta 2 000–2750 rpm ylöspäin. Moottorivalikoimassa on mukana myös tuttu 250 hevosvoiman 2,0-litrainen EcoBoost-bensiinimoottori.

Ajoneuvon ulkoasusta on tehty urheilullisempi ja aggressiivisempi. Mallista löytyy kuljettajaa avustavia teknologioita, mukavuutta parantavia ominaisuuksia sekä SYNC 2 -järjestelmä. Mukautuvat ajovalot ja Cross Traffic Alert -toiminto ovat mukana ensimmäistä kertaa.

**Fiesta ST**

Vuonna 2013 esitelty Fiesta ST vakiinnutti asemansa Euroopan ja maailman johtavana suorituskykyisenä viistoperämallina. Se keräsi ensimmäisen vuotensa aikana yli 20 palkintoa ja tunnustusta.

Fiesta ST, kaikkien aikojen tehokkain massatuotannossa oleva versio Euroopan myydyimmästä pienestä autosta\*, tuottaa 1.6 litran EcoBoost-bensiinimoottorillaan 182 hevosvoiman tehot. Lisäksi ajoneuvon jousitus ja jarrut on uudistettu paremman ohjattavuuden ja ajodynamiikan aikaansaamiseksi. Fiesta ST:n alustasta löytyvät myös paranneltu kaarreajon hallintajärjestelmä sekä ESP-ajovakauden hallintajärjestelmä.

**Täysin uudet Ford-kilpa-autot**

Fiesta R2 tulee olemaan ensimmäinen kansainvälisen autoliitto FIA:n tyyppihyväksymä 1.0 litran moottorilla varustettu auto sen jälkeen, kun uudet säännöt sallivat yksilitraisten autojen osallistumisen R2-ralliluokkaan. Ford tuki M-Sportia auton kehityksessä. Sen vaihteisto, jarru- ja jousituskokoonpanot on laajalti uudistettu, ja se on suunniteltu kansainvälistä ralliuraansa aloitteleville nuorille kuljettajille sopivaksi.

Täysin uusi MSA-kilpa-auto aloittaa uuden kappaleen Fordin junioriluokan yksipaikkaisten ajoneuvojen tarinassa. Uudessa ajoneuvossa on 160 hevosvoiman 1.6-litrainen EcoBoost-moottori sekä FIA Formula 4 -alusta, joka soveltaa viimeisintä, turvallisuutta edistävää hiilikuituteknologiaa. FIA:n valtuuttama MSA Formula on Formula 4 -mestaruusluokka, joka valmistaa nuoria kuljettajia kansainväliselle kilpa-ajouralle. Se on myös luonnollinen kehitysaskel Fordin tukemalle Ison-Britannian Formula Ford -mestaruussarjalle.

**Täysin uusi Ford Mustang**

Täysin uusi Ford Mustang on tilattavissa ensi kertaa Euroopassa oltuaan tuotannossa jo 50 vuoden ajan. Ajoneuvo edustaa maailmanluokan suorituskykyä ja hienostuneisuutta. Virtaviivainen profiili, tunnusomainen puolisuunnikkaan mallinen etusäleikkö ja hain purentaa muistuttava keula ovat klassista Mustangia. Kolmiulotteisien ja -pylväisien LED-takavalojen sekä sivupeilien uusi suunnittelu on erityisesti Eurooppaa varten kehitetty.

Täysin uuteen Ford Mustangiin on saatavilla 418 hevosvoiman 5.0-litrainen V8-moottori 524 Nm:n vääntömomentilla sekä 314 hevosvoiman 2.3-litrainen EcoBoost-moottori 434 Nm:n vääntömomentilla. Valittavana on kuusivaihteinen manuaali- tai automaattivaihteisto.

Vakiovarusteisiin lukeutuvat myös 19 tuuman vanteet, suorituskykyiset jarrut ja SYNC 2   
-ääniohjausjärjestelmä 8 tuuman värikosketusnäytöllä. Valittavana on kymmenen eri värivaihtoehtoa, joihin lukeutuu Competition Orange ja kolmikerroksinen Triple Yellow.

“Jatkuvasti laajeneva, jokaiselle elämäntyylille ja budjetille sopiva Ford Performance -mallisto on jo nyt Euroopan kattavimpia, ja nyt sitä täydentää ikoninen Mustang, joka on otettu erittäin hyvin vastaan Euroopassa”, Farley totesi.

# # #

\*JATO Dynamicsin tiedot perustuvat JATO Consultin tuottamiin tietoihin. Luvut perustuvat 30 Euroopan maan myyntiin. Lisätietoja www.jato.com.

# # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 187 000 henkilöä ja sillä on 62 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätietoja Fordista ja sen tuotteista löytyy osoitteesta [www.corporate.ford.com](http://www.corporate.ford.com/)

**Euroopan Ford** valmistaa, myy ja huoltaa Ford-autoja 50 markkina-alueella. Sen palveluksessa työskentelee noin 47 000 henkilöä ja yhteisyritykset mukaan lukien noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 23 tuotantolaitosta, joista 12 Ford omistaa kokonaan tai on enemmistöomistaja ja 11 on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 – samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

010 3447 123

rsalin1@ford.com